b'\n_START_ARTICLE_\nAerogeodezijos institutas\n_START_SECTION_\nVeikla\n_START_PARAGRAPH_\nPagal valstyb\xc4\x97s institucij\xc5\xb3 u\xc5\xbesakymus AGI atlieka \xc4\xafvairiapus\xc4\xaf Lietuvos bazin\xc4\xaf kartografavim\xc4\x85, taip pat Lietuvos ir u\xc5\xbesienio kompanij\xc5\xb3 u\xc5\xbesakytus kartografavimo ir fotogrametrijos, kadastrini\xc5\xb3 matavim\xc5\xb3 darbus, ruo\xc5\xa1ia \xc4\xafvairius \xc5\xbeem\xc4\x97lapius._NEWLINE_Institutas, nors ir neb\xc5\xabdamas mokymo ar mokslo tyrim\xc5\xb3 organizacija, atlieka specialist\xc5\xb3 ruo\xc5\xa1imo funkcij\xc4\x85. Studentai atlieka pa\xc5\xbeintin\xc4\x99 ir gamybin\xc4\x99 praktik\xc4\x85. Jiems taip pat skaitomos paskaitos, supa\xc5\xbeindinama su praktine instituto veikla. AGI specialistai vadovauja daktaro disertacijoms, magistro tez\xc4\x97ms ir diplominiams darbams. Siekiama pla\xc4\x8di\xc4\x85j\xc4\x85 visuomen\xc4\x99 supa\xc5\xbeindinti su Geografin\xc4\x97s informacin\xc4\x97s sistemos (GIS) programin\xc4\x97mis priemon\xc4\x97mis, duomen\xc5\xb3 bazi\xc5\xb3 sudarymu. Instituto specialistai kaip ekspertai, konsultantai ar vykdytojai dalyvauja Valstyb\xc4\x97s sienos komisij\xc5\xb3 darbe bei \xc4\xafvairiuose Lietuvoje vykdomuose tarptautiniuose projektuose, susijusiuose su kartografija.'